title: Direktiva Komisije 2012/36/EU od 19. studenoga 2012. o izmjeni Direktive 2006/126/EZ Europskog parlamenta i Vijeća o vozačkim dozvolama  Tekst značajan za EGP

text:
                  07/Sv. 23

                  HR

                  Službeni list Europske unije

                  159

            32012L0036

                  L 321/54

                  SLUŽBENI LIST EUROPSKE UNIJE

            DIREKTIVA KOMISIJE 2012/36/EU
      od 19. studenoga 2012.
      o izmjeni Direktive 2006/126/EZ Europskog parlamenta i Vijeća o vozačkim dozvolama
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2006/126/EZ Europskog parlamenta i Vijeća od 20. prosinca 2006. o vozačkim dozvolama (1), a posebno njezin članak 8.,
      budući da:

                  (1)

                  Kodovi i potkodovi navedeni u Prilogu I. Direktivi 2006/126/EZ moraju se ažurirati uzimajući u obzir nove kategorije vozila koje su uvedene Direktivom 2006/126/EZ čije se tehničke značajke razlikuju od onih koje su na snazi u skladu s Direktivom Vijeća 91/439/EEZ od 29. srpnja 1991. o vozačkim dozvolama (2). S tim u vezi vozačke dozvole dobivene prije stupanja na snagu Direktive 2006/126/EZ od 19. siječnja 2013. moraju ostati na snazi.

                  (2)

                  Sadržaj vozačkih ispita za vozila kategorije C1 mora se prilagoditi različitim značajkama vozila iz te kategorije. Za razliku od vozila kategorije C, koja su namijenjena za specijalni prijevoz robe, kategorija C1 je raznorodna i uključuje brojna vozila, kao što su npr. vozila za korištenje u slobodno vrijeme ili osobna vozila, interventna vozila ili vatrogasna vozila, ili dostavna (gospodarska) vozila koja se upotrebljavaju u profesionalne svrhe, ali pri čemu vožnja nije primarna djelatnost vozača. Od vozača takvih vozila ne bi se na vozačkom ispitu trebalo zahtijevati da pokažu svoje poznavanje pravila ili opreme koje vrijedi samo za vozače koji podliježu zakonodavstvu koje se odnosi na profesionalni prometni sektor, kao što je Uredba (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva o cestovnom prometu (3) i Uredba Vijeća (EEZ) br. 3821/85 od 20. prosinca 1985. o korištenju tahografa koje se odnosi na cestovni promet (4). Takva prilagodba važećih pravila smanjila bi opasnost da vozači voze preopterećena vozila kategorije B kako bi izbjegli troškove osposobljavanja i položili ispit za vozila kategorija C ili C1 i tako poboljšali sigurnost na cesti. Na taj bi se način smanjilo i upravno i financijsko opterećenje za mala i srednja poduzeća i mikropoduzeća koja pri obavljanju svojih djelatnosti koriste takva dostavna (gospodarska) vozila.

                  (3)

                  Zahtjevi u vezi s ispitnim motociklima kategorija A1, A2 i A koji se rabe za ispit vještina i ponašanja, moraju se prilagoditi tehničkom razvoju, posebno razvoju i široj uporabi električnih motocikla. Tehničke specifikacije za ispitna vozila moraju se također prilagoditi tako da osiguraju da se kandidati testiraju na vozilima koja su reprezentativna za kategoriju za koju im se vozačka dozvola izdaje.

                  (4)

                  Minimalni zahtjevi za ispitna vozila i sadržaj ispita vještina i ponašanja za vozila kategorija C i D moraju se prilagoditi tehničkom napretku, uzimajući pritom posebno u obzir sve veći razvoj i uporabu u prijevoznoj industriji modernih, sigurnijih i ekološki manje škodljivih vozila koja su opremljena brojnim poluautomatskim ili hibridnim sustavom prijenosa (mjenjačem). U okviru ispitivanja sposobnosti vozača, potrebno je ispitati njegovu sposobnost uporabe sustava prijenosa (mjenjača) na siguran, ekonomičan i ekološki neškodljiv način. Pojednostavnjenje valjanih ograničenja, povezanih s vožnjom vozila s automatskim mjenjačem, smanjilo bi upravno i financijsko opterećenje za mala i srednja poduzeća i mikropoduzeća koja prometuju u cestovnom prometu.

                  (5)

                  Budući da će se Direktiva 2006/126/EZ u cijelosti primjenjivati od 19. siječnja 2013. ova Direktiva stupa na snagu sljedećeg dana od dana objave u Službenom listu Europske unije.

                  (6)

                  Direktivu 2006/126/EZ potrebno je stoga na odgovarajući način izmijeniti.

                  (7)

                  Mjere predviđene ovom Direktivom u skladu su s mišljenjem Odbora za vozačke dozvole,

            DONIJELA JE OVU DIREKTIVU:
      Članak 1.
      Prilozi I. i II. Direktivi 2006/126/EZ izmjenjuju se u skladu s Prilogom ovoj Direktivi.
      Članak 2.
      1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2013. One Komisiji odmah dostavljaju tekst tih odredaba.
      Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
      2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu sljedećeg dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 19. studenoga 2012.

               Za Komisiju

               Predsjednik

            José Manuel BARROSO

         (1)  SL L 403, 30.12.2006., str. 18.

         (2)  SL L 237, 24.8.1991., str. 1.

         (3)  SL L 102, 11.4.2006., str. 1.

         (4)  SL L 370, 31.12.1985., str. 8.

         PRILOG

                     I.

                     U Prilogu I. Direktivi 2006/126/EZ, stavak 3., u vezi sa stranicom 2. vozačke dozvole, točka (a) točke 12. mijenja se kako slijedi:

                                 1.

                                 Umeće se sljedeći kod 46;

                                             „46.

                                             Samo tricikli”

                                 2.

                                 Briše se kod 72.

                                 3.

                                 Kod 73 zamjenjuje se sljedećim:

                                             „73.

                                             Ograničeno na vozila kategorije B tipa motornih četverocikla (B1)”

                                 4.

                                 Brišu se kodovi od 74 do 77.

                                 5.

                                 Kod 79 zamjenjuje se sljedećim:

                                             „79.

                                             […] Ograničeno na vozila koja su u skladu sa specifikacijama navedenim u zagradama, za primjenu članka 13. ove Direktive

                                                         79.01.

                                                         Ograničeno na dvokolice s bočnom prikolicom ili bez nje

                                                         79.02.

                                                         Ograničeno na vozila kategorije AM tricikle ili lake četverocikle

                                                         79.03.

                                                         Ograničeno na tricikle

                                                         79.04.

                                                         Ograničeno na tricikle kombinirane s priključnim vozilom čija najveća dopuštena masa ne prelazi 750 kg

                                                         79.05.

                                                         Motocikl kategorije A1 s omjerom snage/težine iznad 0,1 kW/kg

                                                         79.06.

                                                         Vozilo kategorije BE čija najveća dopuštena masa priključnog vozila prelazi 3500 kg”

                                 6.

                                 Umeću se sljedeći kodovi 80 i 81:

                                             „80.

                                             Ograničeno na vlasnike dozvole za vozilo kategorije A motornog tricikla čija je starosna dob do 24 godine

                                             81.

                                             Ograničeno na vlasnike vozačke dozvole za vozilo kategorije A tipa motornih dvokolica s dva kotača čija je starosna dob do 21 godinu”

                                 7.

                                 Umeće se sljedeći kod 90:

                                             „90.

                                             Kodovi koji se upotrebljavaju u kombinaciji s kodovima koje određuju preinake vozila”

                                 8.

                                 Kod 96 zamjenjuje se sljedećim:

                                             „96.

                                             Vozila kategorije B kombinirana s priključnim vozilom čija najveća dopuštena masa prelazi 750 kg kad najveća dopuštena masa takve kombinacije prelazi 3 500 kg, ali ne prelazi 4 250 kg”;

                                 9.

                                 Dodaje se sljedeći kod 97:

                                             „97.

                                             Nije dopušteno za vozila kategorije C1 koja pripadaju u područje primjene Uredbe Vijeća (EEZ) br. 3821/85 od 20. prosinca 1985. o tahografu u cestovnom prometu (*).

                                    (*)  SL L 370, 31.12.1985., str. 8”"

                     II.

                     Prilog II. Direktivi 2006/126/EZ mijenja se kako slijedi:

                                 1.

                                 Točka 4.1.1 zamjenjuje se sljedećim:

                                             „4.1.1.

                                             Pravila o vremenima vožnje i razdobljima odmora, kako su utvrđena Uredbom (EZ) br. 561/2006 Europskog parlamenta i Vijeća od 15. ožujka 2006. o usklađivanju određenog socijalnog zakonodavstva u vezi s cestovnim prometom (**); korištenje tahografa u skladu s odredbama Uredbe (EEZ) br. 3821/85 o tahografu u cestovnom prometu.

                                    (**)  SL L 102, 11.4.2006., str. 1.”"

                                 2.

                                 Umeće se sljedeća točka 4.1a:

                                             „4.1.a

                                             Države članice mogu kandidate za dozvolu za vozila kategorija C1 ili C1E izuzeti iz područja primjene Uredbe (EEZ) br. 3821/85 koje se odnosi na poznavanje tema navedenih u točkama od 4.1.1 do 4.1.3.”

                                 3.

                                 Točka 5.1 zamjenjuje se sljedećim:
                                 „5.1.   Sustav prijenosa kod vozila (mjenjač)
                                 5.1.1.   Za vožnju vozila s ručnim mjenjačem potrebno je položiti ispit vještina i postupanja na vozilima s ručnim mjenjačem.
                                 „Vozilo s ručnim mjenjačem” znači vozilo koje je opremljeno s papučicom spojke (ili ručicom mjenjača kojom se upravlja ručno za kategorije A, A2 i A1) kojom upravlja vozač pri pokretanju, zaustavljanju ili mijenjanju brzina vozila.
                                 5.1.2.   Vozila koja ne ispunjavaju kriterije utvrđene u točki 5.1.1 smatraju se kao vozila s automatskim prijenosom (mjenjačem).
                                 Ako kandidat polaže ispit vještina i ponašanja na vozilu s automatskim mjenjačem to se, ne dovodeći u pitanje točku 5.1.3, bilježi u dozvolu koja se izdaje na temelju takva ispita. Dozvole s tim navodom upotrebljavaju se za vožnju vozila s automatskim mjenjačem.
                                 5.1.3.   Posebne odredbe u vezi vozila kategorija C, CE, D i DE
                                 Države članice mogu se odlučiti da na vozačkim dozvolama za vozila kategorija C, CE, D ili DE iz točke 5.1.2. ne navode nikakva ograničenja za vozila s automatskim mjenjačem, ako kandidat već ima vozačku dozvolu dobivenu na temelju obavljenog ispita na vozilu s ručnim mjenjačem za barem jednu od sljedećih kategorija: B, BE, C, CE, C1, C1E, D, D1 ili D1E i ako je tijekom ispita vještina i ponašanja obavio operacije iz točke 8.4.”

                                 4.

                                 Točka 5.2 mijenja se kako slijedi:

                                             (a)

                                             prvi podstavak zamjenjuje se sljedećim:

                                                         „5.2.

                                                         Vozila koja se upotrebljavaju na ispitima vještine i ponašanja ispunjavaju minimalne kriterije navedene dalje u tekstu. Države članice mogu predvidjeti strože kriterije ili dodati druge. Države članice mogu za vozila kategorija A1, A2 i A, koja se upotrebljavaju na ispitima vještine i ponašanja, dopustiti odstupanje od 5 cm3 ispod zahtijevanog minimalnog obujma cilindra.”;

                                             (b)

                                             tekst u vezi s kategorijama A1, A2 i A zamjenjuje se sljedećim:
                                             „Kategorija A1
                                             Motocikl kategorije A1 bez bočne prikolice sa snagom od najviše 11 kW i odnosom snage i težine koji ne prelazi 0,1 kW/kg i koji postiže brzinu od najmanje 90 km/h.
                                             Ako motocikl pokreće motor s unutarnjim izgaranjem, obujam cilindra motora mora biti najmanje 120 cm3.
                                             Ako motocikl pokreće električni motor, omjer snage i težine vozila mora biti najmanje 0,08 kW/kg;
                                             Kategorija A2
                                             Motocikl bez bočne prikolice, sa snagom od najmanje 20 kW, ali koja ne prelazi 35 kW i omjerom snage i težine koji ne prelazi 0,2 kW/kg.
                                             Ako motocikl pokreće motor s unutarnjim izgaranjem, radni obujam motora mora biti najmanje 400 cm3.
                                             Ako motocikl pokreće električni motor, omjer snage i težine vozila mora biti najmanje 0,15 kW/kg;
                                             Kategorija A
                                             Motocikl bez bočne prikolice, čija je masa bez tereta veća od 180 kg, snage najmanje 50 kW. Države članice mogu prihvatiti odstupanje od 5 kg ispod zahtijevanog minimuma mase.
                                             Ako motocikl pokreće motor s unutarnjim izgaranjem, radni obujam motora mora biti najmanje 600 cm3.
                                             Ako motocikl pokreće električni motor, omjer snage i težine vozila mora biti najmanje 0,25 kW/kg;”;

                                             (c)

                                             tekst u vezi s kategorijama C i CE zamjenjuje se sljedećim:
                                             „Kategorija C
                                             Vozilo k kategorije C s najvećom dopuštenom masom od najmanje 12 000 kg, duljine od najmanje 8 m, širine od najmanje 2,40 m koje može postići brzinu najmanje 80 km/h; opremljeno sustavom protiv blokiranja kočnica, mjenjačem kojim vozač mora ručno mijenjati brzine te tahografom kako je predviđeno Uredbom (EEZ) br. 3821/85; odjeljak za teret sastoji se od zatvorenog dijela koji je širok i visok najmanje kao kabina; vozilo ima najmanje 10 000 kg stvarne ukupne mase;
                                             Kategorija CE
                                             Zglobno vozilo ili kombinacija ispitnog vozila kategorije C i priključnog vozila duljine najmanje 7,5 m; zglobno vozilo i kombinacija imaju najveću dopuštenu masu od najmanje 20 000 kg, duljinu najmanje 14 m i širinu najmanje 2,4 m te mogu postići brzinu od najmanje 80 km/h; opremljeni su sustavom protiv blokiranja kotača, mjenjačem kojim vozač mora mijenjati brzine i tahografom kako je određeno Uredbom (EEZ) br. 3821/85; odjeljak za teret sastoji se od zatvorenog dijela koji je širok i visok najmanje kao kabina; zglobno vozilo i kombinacija ispitnog vozila imaju najmanje 15 000 kg stvarne ukupne mase;”;

                                 5.

                                 Točka 8.1.4 zamjenjuje se sljedećim:

                                             „8.1.4.

                                             Provjera servo sustava kočenja i upravljanja; provjera stanja kotača, matica kotača, blatobrana, vjetrobranskog stakla, prozora i brisača, tekućina (npr. motorno ulje, tekućina za hlađenje, tekućina za pranje stakla); provjera i korištenje ploče s instrumentima, uključujući tahograf, kako je utvrđeno Uredbom (EEZ) br. 3821/85. Ovaj se zadnji zahtjev ne primjenjuje na kandidate za vozačku dozvolu za vozila kategorija C1 ili C1E koja nisu u području primjene ove Uredbe;”

                                 6.

                                 Umeće se sljedeća točka 8.4:
                                 „8.4.   Sigurna i energetski učinkovita vožnja

                                             8.4.1.

                                             Vožnja na način koji osigurava sigurnost te smanjuje potrošnju goriva i emisije tijekom ubrzavanja, usporavanja, vožnje uzbrdo i nizbrdo, kad je to potrebno mijenjanjem brzina ručno.”

                                 7.

                                 Točka 9.3.2 zamjenjuje se sljedećim:

                                             „9.3.2.

                                             Vožnja koja osigurava ekonomičnost i sigurnost te energetsku učinkovitost, uzimajući pritom u obzir broj okretaja u minuti, mijenjanje brzina, kočenje i ubrzavanje (samo kategorije B, BE, C, CE, C1, C1E, D, DE, D1, D1E);”.


title: 77/389/EEZ: Direktiva Vijeća od 17. svibnja 1977. o usklađivanju zakonodavstava država članica u odnosu na naprave za vuču na motornim vozilima

text:
               13/Sv. 009

               HR

               Službeni list Europske unije

               9

         31977L0389

               L 145/41

               SLUŽBENI LIST EUROPSKE UNIJE

               17.05.1977.

      DIREKTIVA VIJEĆA

   od 17. svibnja 1977.
   o usklađivanju zakonodavstava država članica u odnosu na naprave za vuču na motornim vozilima
   (77/389/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora (2),
   budući da se tehnički zahtjevi koje motorna vozila moraju zadovoljiti prema nacionalnim propisima između ostalog odnose na njihove naprave za vuču;
   budući da se ti zahtjevi razlikuju od jedne države članice do druge; budući da je stoga neophodno da sve države članice usvoje iste zahtjeve bilo kao dodatak postojećim pravilima ili umjesto njih, posebno kako bi se omogućilo uvođenje postupka EEZ homologacije tipa, što je predmet Direktive Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (3), u odnosu na svaki tip vozila;
   budući da usklađivanje nacionalnih propisa o motornim vozilima povlači za sobom i uzajamno priznavanje pregleda provedenih od strane država članica na temelju zajedničkih zahtjeva,
   DONIJELO JE OVU DIREKTIVU:
   Članak 1.
   U smislu ove Direktive, „vozilo” znači svako motorno vozilo namijenjeno uporabi na cesti, sa ili bez nadogradnje, koje ima najmanje četiri kotača i najveću konstrukcijsku brzinu veću od 25 km/h, osim vozila koja voze po tračnicama, poljoprivrednih i šumarskih traktora i strojeva te vozila za javne radove.
   Članak 2.
   Države članice ne smiju odbiti dodijeliti EEZ homologaciju tipa ni nacionalnu homologaciju tipa iz razloga vezanih uz naprave za vuču, ako one udovoljavaju zahtjevima navedenim u Prilogu.
   Članak 3.
   Države članice ne smiju odbiti registraciju ni zabraniti prodaju i stavljanje u uporabu vozila iz razloga vezanih uz naprave za vuču, ako one udovoljavaju zahtjevima navedenim u Prilogu ovoj Direktivi.
   Članak 4.
   Sve izmjene potrebne za prilagodbu zahtjeva ovog Priloga tehničkom napretku donose se u skladu s postupkom utvrđenim u članku 13. Direktive Vijeća 70/156/EEZ.
   Članak 5.
   1   Države članice donose odredbe potrebne za usklađivanje s ovom Direktivom u roku od osamnaest mjeseci od njezinog priopćenja i o tome odmah obavješćuju Komisiju.
   2   Države članice osiguravaju da se Komisiji dostave tekstovi zakonskih odredaba koje donesu u području na koje se odnosi ova Direktiva.
   Članak 6.
   Ova je Direktiva upućena državama članicama.

      Sastavljeno u Bruxellesu 17. svibnja 1977.

            Za Vijeće

            Predsjednik

         J. SILKIN

      (1)  SL C 76, 7.4.1975., str. 37.

      (2)  SL C 248, 29.10.1975., str. 24.

      (3)  SL L 42, 23.2.1970., str. 1.
   PRILOG
   NAPRAVE ZA VUČU
   1.   Broj

               1.1.

               Sva motorna vozila moraju imati na prednjem dijelu ugrađenu posebnu napravu za vuču, na koju se može pričvrstiti vezni dio, kao što je šipka za vuču ili uže za vuču.

               1.2.

               Vozila u kategoriji M1 – kao što je propisano Prilogom I. Direktivi 70/156/EEZ – osim za ona vozila koja nisu pogodna za vuču, moraju imati na stražnjem dijelu ugrađenu napravu za vuču.

         2.   Čvrstoća

               2.1.

               Svaka posebna naprava za vuču ugrađena na vozila mora podnijeti vučnu i tlačnu statičku silu od barem polovice ukupne dopuštene mase vozila na koje je ugrađena, samo bez pričvršćenog tereta.


title: Direktiva Komisije 93/48/EEZ od 23. lipnja 1993. o utvrđivanju plana o uvjetima koje moraju ispuniti reprodukcijski materijal i sadnice namijenjeni proizvodnji voća, sukladno Direktivi Vijeća 92/34/EEZ

text:
               03/Sv. 55

               HR

               Službeni list Europske unije

               64

         31993L0048

               L 250/1

               SLUŽBENI LIST EUROPSKE UNIJE

         DIREKTIVA KOMISIJE 93/48/EEZ
   od 23. lipnja 1993.
   o utvrđivanju plana o uvjetima koje moraju ispuniti reprodukcijski materijal i sadnice namijenjeni proizvodnji voća, sukladno Direktivi Vijeća 92/34/EEZ
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 92/34/EEZ od 28. travnja 1992. o stavljanju na tržište reprodukcijskog sadnog materijala i sadnica namijenjenih proizvodnji voća (1), a posebno njezin članak 4.,
   budući da, u primjeni odredaba ove Direktive, treba uzeti u obzir proizvodne cikluse raznih materijala;
   budući da će se, sukladno točki (i) članka 11. Direktive 92/34/EEZ, moraju utvrditi zahtjevi vezani uz dokument dobavljača koji prati CAC (Conformitas Agraria Communitatis) reprodukcijski materijal i sadnice u planu utvrđenom sukladno članku 4.;
   budući da je razvijen sustav certificiranja tog materijala (u vezi određenih vrsta) ili je u tijeku razvoj tog sustava na međunarodnoj razini od strane Europske organizacije za zaštitu bilja (EPPO);
   budući da je potrebno pridržavati se uvjeta utvrđenih u ovoj Direktivi kao najnižeg prihvatljivog standarda u ovoj fazi uzimajući u obzir trenutne uvjete proizvodnje u Zajednici; budući da će se ti standardi postupno razvijati i usavršavati s krajnjim ciljem postizanja visokih standarda kakvoće;
   budući da su mjere utvrđene u ovoj Direktivi u skladu s mišljenjem Stalnog odbora za reprodukcijski materijal i biljke voćnih rodova i vrsta,
   DONIJELA JE OVU DIREKTIVU:
   Članak 1.
   1.   Ovom se Direktivom utvrđuje plan iz članka 4. Direktive 92/34/EEZ i utvrđuju uvjeti označivanja i plombiranja iz članka 11. te Direktive.
   2.   Plan se primjenjuje na usjeve i reprodukcijski materijal (uključujući podloge) te iz njih dobivene sadnice svih rodova i vrsta iz Priloga II. Direktivi 92/34/EEZ te na podloge drugih rodova i vrsta iz točke iii. njezina članka 4. stavka 1., neovisno o primijenjenom reprodukcijskom sustavu, pri čemu se te stavke dalje u tekstu nazivaju „materijal”.
   3.   Odredbe ove Direktive primjenjuju se postupno, uzimajući u obzir proizvodne cikluse materijala iz stavka 2.
   Članak 2.
   Materijal mora, gdje je to primjenjivo, biti u skladu s odgovarajućim uvjetima zdravstvenog stanja bilja utvrđenima u Direktivi Vijeća 77/93/EEZ (2).
   Članak 3.
   1.   Ne dovodeći u pitanje odredbe članka 2., u slučaju CAC materijala, materijal mora, barem na temelju vizualnog pregleda, biti u osnovi slobodan od bilo kakvih štetnih organizama i bolesti koje umanjuju kakvoću ili ikakvih njihovih znakova ili simptoma, koji umanjuju upotrebljivost reprodukcijskog materijala ili sadnica, a posebno mora biti slobodan od organizama i bolesti navedenih u Prilogu ovoj Direktivi u pogledu dotičnog roda ili vrste.
   2.   Svaki materijal koji pokazuje vidljive znakove ili simptome štetnih organizama ili bolesti iz stavka 1. u fazi usjeva mora se primjereno tretirati odmah po pojavi istih ili, ako je to potrebno, mora se ukloniti.
   3.   U slučaju citrusnog materijala, mora biti udovoljeno sljedećim zahtjevima:

               i.

               mora biti dobiven od inicijalnog materijala koji:

                           —

                           je provjeren i nije pokazao nikakve simptome pojedinih virusa, njima sličnih organizama ili bolesti navedenih u Prilogu ovoj Direktivi,

                           —

                           je provjeren pojedinačno odgovarajućim metodama za otkrivanje tih virusa, njima sličnih organizama ili bolesti i utvrđeno je da je slobodan od njih;

               ii.

               mora biti provjeren i mora biti utvrđeno da u njemu ne postoje takvi virusi, njima slični organizmi ili bolesti od početka zadnjeg vegetacijskog ciklusa; i

               iii.

               u slučaju cijepljenja, mora biti ucijepljen na podloge koje nisu osjetljive na viroide.

         Članak 4.
   1.   CAC materijal mora imati odgovarajući identitet i sortnu čistoću u odnosu na dotični rod ili vrstu te, ne dovodeći u pitanje drugu rečenicu članka 9. stavka 1. Direktive 92/34/EEZ, imati identitet i sortnu čistoću.
   2.   U slučaju opće poznatih sorti iz točke (i) članka 9. stavka Direktive 92/34/EEZ, dobavljač koristi službenu oznaku sorte.
   3.   U slučaju sorti koje su već predmet zahtjeva za priznavanje prava oplemenjivača ili službenu registraciju iz točke (i) članka 9. stavka 2. Direktive 92/34/EEZ, referentni ili predloženi naziv oplemenjivača moraju se koristiti do izdavanja ovlaštenja.
   4.   U slučaju sorata upisanih na popise koje vode dobavljači sukladno točki ii. članka 9. stavka 2. Direktive 92/34/EEZ, zahtjev iz stavka 1. ove Direktive vezano uz sortu temelji se na detaljnim opisima sadržanima u popisima koje vode dobavljači.
   Članak 5.
   CAC materijal mora u osnovi biti slobodan od bilo kakvih manjkavosti koje bi mogle umanjiti kakvoću tog materijala kao reprodukcijskog materijala ili sadnica.
   Članak 6.
   U slučaju predosnovnog, osnovnog i certificiranog materijala, uvjeti utvrđeni u članku 3., članku 4. stavku 1. i članku 5. ove Direktive primjenjuju se sve dok planovi certificiranja iz članka 7. ove Direktive ne nalažu strože uvjete.
   Članak 7.
   Do utvrđivanja plana certificiranja Zajednice, predosnovni, osnovni i certificirani materijal mora ispunjavati uvjete za svaku pojedinu kategoriju kako je utvrđeno u nacionalnim programima certificiranja pod uvjetom da, ako je moguće, bude u skladu s postojećim međunarodnim planovima certificiranja.
   Članak 8.
   1.   Dokument dobavljača u vezi s CAC materijalom iz članka 11. točke (i) Direktive 92/34/EEZ mora biti od odgovarajućeg materijala koji nije prethodno korišten i mora biti tiskan na barem jednom od službenih jezika Zajednice. Mora sadržavati sljedeće podatke:

               i.

               oznaka „kakvoća EEZ-a”;

               ii.

               oznaka šifre države članice EEZ-a;

               iii.

               oznaka odgovornog službenog tijela ili njegova razlikovna šifra;

               iv.

               broj registracije ili ovlaštenja;

               v.

               ime dobavljača;

               vi.

               pojedinačni serijski, tjedni ili kontrolni broj;

               vii.

               datum izdavanja dokumenta dobavljača;

               viii.

               botanički naziv;

               ix.

               oznaku (denominaciju) sorte: u slučaju podloge, denominaciju ili oznaku sorte;

               x.

               količinu;

               xi.

               kategoriju;

               xii.

               u slučaju uvoza iz trećih zemalja sukladno članku 16. stavku 2. Direktive 92/34/EEZ, naziv države berbe.

         2.   Ako materijal prati biljna putovnica u skladu s Direktivom Komisije 92/105/EEZ (3), biljna putovnica može, ako dobavljač želi, predstavljati dokument dobavljača iz stavka 1. Međutim, mora se dati oznaka „kakvoća EEZ-a” i oznaka nadležnog službenog tijela na temelju Direktive 92/34/EEZ, kao i uputa na oznaku sorte ili podloge i kategorije. U slučaju uvoza iz trećih zemalja sukladno članku 16. stavku 2. Direktive 92/34/EEZ, mora se navesti i naziv države berbe. Ovi podaci mogu biti na istom dokumentu kao i biljna putovnica, ali moraju biti jasno odvojeni.
   Članak 9.
   1.   Uvjeti označivanja i plombiranja materijala koji je opisan kao predosnovni, osnovni ili certificirani u skladu s točkom (ii) članka 11. Direktive 92/34/EEZ, utvrđeni su u nacionalnim programima certificiranja iz članka 7. ove Direktive.
   2.   Države članice ipak osiguravaju da se, ako takva službena oznaka ne sadrži sve podatke utvrđene u članku 8. stavku 1. ove Direktive, uz izuzetak točaka iv., v. i vii., ti podaci moraju dodati. Nadalje, mora se dati i naznaka je li materijal „slobodan od virusa” ili „testiran na viruse”.
   Članak 10.
   1.   Države članice donose zakone i druge propise potrebne za usklađivanje s odredbama ove Direktive najkasnije do 31. prosinca 1993. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva upute. Postupak za takvu uputu donose države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 11.
   Ova je Direktiva upućena državama članicama.

      Sastavljeno u Bruxellesu 23. lipnja 1993.

            Za Komisiju

         René STEICHEN

            Član Komisije

      (1)  SL L 157, 10.6.1992., str. 10.

      (2)  SL L 26, 31.1.1977., str. 20.

      (3)  SL L 4, 8.1.1993., str. 22.
   PRILOG

      POPIS SPECIFIČNIH ŠTETNIH ORGANIZAMA I BOLESTI KOJI UTJEČU NA KAKVOĆU

               Rod ili vrsta

               Specifični štetni organizmi ili bolesti

                           —

                              Citrus aurantifolia: (Christm) Swing.

                           —

                              Citrus Lemon L. Burm. F

                           —

                              Citrus paradisi Macf

                           —

                              Citrus reticulata Blanco

                           —

                              Citrus simensis (L.) Osbeck

                  Insekti, grinje i nematode u svim stadijima razvoja

                           —

                              Aleurothrixus floccosus (Mashell)

                           —

                              Meloidogyne spp.

                           —

                              Parabemisia myricae (Kuwana)

                           —

                              Tylenchulus semipenetrans

                  Gljivice

                           —

                              Phytophthora spp.

                  Virusi i njima slični organizmi, i posebno

                           —

                           Citrus leaf rugose

                           —

                           Boli care induc simptome de tipul psorosis cum ar fi: psorosis, ring spot, cristacortis, impietratura, concave gum

                           —

                           Infectious variegation

                           —

                           Viroizi cum ar fi: exocortis, cachexia- xyloporosis

                           —

                           Corylus avellana

                  Insekti, grinje i nematode u svim stadijima razvoja

                           —

                              Epidiaspis leperii

                           —

                              Eriophis avellanae

                           —

                              Pseudaulacaspis pentagona

                           —

                              Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Xanthomonas campestris pv. corylina

                  Gljivice

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Phyllactinia guttata

                           —

                              Verticillium spp.

                  Virusi i njima slični organizmi, i posebno

                           —

                           Apple mosaic virus

                           —

                           Hazel maculatura lineare MLO

                           —

                              Cydonia Miller

                           —

                              Pyrus communis L.

                  Insekti, grinje i nematode u svim stadijima razvoja

                           —

                              Anarsia lineatella

                           —

                              Eriosoma lanigerum

                           —

                           Coșenile, i posebno:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Pseudomonas syringae pv. syringae

                  Gljivice

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Phytophthora spp.

                           —

                              Rosellinia necatrix

                           —

                              Verticillium spp.

                  Virusi i njima slični organizmi

                           Svi

                           —

                           Fragaria x ananassa duch

                  Insekti, grinje i nematode u svim stadijima razvoja

                           —

                              Aphelenchoides spp.

                           —

                              Ditylenchus dipsaci

                           —

                              Tarsonemidae

                  Gljivice

                           —

                              Phytophthora cactorum

                           —

                              Verticillium spp.

                  Virusi i njima slični organizmi, i posebno

                           —

                           Strawberry green petal MLO

                           —

                              Juglans regia L.

                  Insekti, grinje i nematode u svim stadijima razvoja

                           —

                           Coșenile, i posebno:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Xanthomonas campestris pv. juglandi

                  Gljivice

                           —

                              Armillariella mellea

                           —

                              Nectria galligena

                           —

                              Chondrostereum purpureum

                           —

                              Phytophthora spp.

                  Virusi i njima slični organizmi, i posebno

                           —

                           Cherry leaf roll virus

                           —

                              Malus Miller

                  Insekti, grinje i nematode u svim stadijima razvoja

                           —

                              Anarsia lineatella

                           —

                              Eriosoma lanigerum

                           —

                           Coșenile, i posebno

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Pseudomonas syringae pv. syringae

                  Gljivice

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Phytophthora cactorum

                           —

                              Rosellinia necatrix

                           —

                              Venturia spp.

                           —

                              Verticillium spp.

                  Virusi i njima slični organizmi

                           Svi

                           —

                           Olea europea

                  Insekti, grinje i nematode u svim stadijima razvoja

                           —

                              Eusophera pinguis

                           —

                              Meloidogyne spp.

                           —

                              Saissetia oleae

                  Bakterije

                           —

                              Pseudomonas syringae pv. savastanoi

                  Gljivice

                           —

                              Verticillium dahliae

                  Virusi i njima slični organizmi

                           Svi

                           —

                           Pistacia vera

                  Gljivice

                           —

                              Verticillium spp.

                  Virusi i njima slični organizmi

                           Svi

                           —

                              Prunus domestica L.

                           —

                           Prunus salicina

                  Insekti, grinje i nematode u svim stadijima razvoja

                           —

                              Aculops fockeui

                           —

                              Capnodis tenebrionis

                           —

                              Eriophyes similis

                           —

                              Meloidogyne spp.

                           —

                           Coșenile, i posebno:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Pseudomonas syringae pv. mors prunorum

                           —

                              Pseudomonas syringae pv. syringae

                  Gljivice

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Rosellinia necatrix

                           —

                              Verticillium spp.

                  Virusi i njima slični organizmi, i posebno

                           —

                           Prune dwarf virus

                           —

                           Prunus necrotic ringspot virus

                           —

                              Prunus armeniaca (L.)

                           —

                              Prunus amygdalus Batsch

                           —

                              Prunus persica (L.) Batsch

                  Insekti, grinje i nematode u svim stadijima razvoja

                           —

                              Anarsia lineatella

                           —

                              Capnodis tenebrionis

                           —

                              Meloidogyne spp.

                           —

                           Coșenile, i posebno:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Pseudomonas syringae pv. mors prunorum

                           —

                              Pseudomonas syringae pv. syringae

                  Gljivice

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Rosellinia necatrix

                           —

                              Taphrina deformans

                           —

                              Verticillium spp.

                  Virusi i njima slični organizmi, i posebno

                           —

                           Prune dwarf virus

                           —

                           Prunus necrotic ringspot virus

                           —

                              Prunus avium L.

                           —

                           Prunus cerasus

                  Insekti, grinje i nematode u svim stadijima razvoja

                           —

                              Capnodis tenebrionis

                           —

                              Meloidogyne spp.

                           —

                           Coșenile, i posebno:

                                       —

                                          Epidiaspis leperii, Pseudaulacaspis, Pentagona, Quadraspidiotus perniciosus

                  Bakterije

                           —

                              Agrobacterium tumefaciens

                           —

                              Pseudomonas syringae pv. mors prunorum

                           —

                              Pseudomonas syringae pv. syringae

                  Gljivice

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Rosellinia necatrix

                           —

                              Verticillium spp.

                  Virusi i njima slični organizmi, i posebno

                           —

                           Prune dwarf virus

                           —

                           Prunus necrotic ringspot virus

                           —

                           Ribes

                  Insekti, grinje i nematode u svim stadijima razvoja

                           —

                              Aphelenchoides spp.

                           —

                              Cecidophyopsis ribis

                  Bakterije

                              Agrobacterium tumefaciens

                  Gljivice

                           —

                              Armillariella mellea

                           —

                              Nectria cinnabarina

                           —

                              Rosellinia necatrix

                           —

                              Verticillium spp.

                  Virusi i njima slični organizmi, i posebno

                           —

                           Black currant reversion

                           —

                           Black currant infectious variegation agent

                           —

                           Rubus

                  Insekti, grinje i nematode u svim stadijima razvoja

                           —

                              Aceria essigi

                  Bakterije

                           —

                              Agrobacterium rhizogenes

                           —

                              Agrobacterium tumefaciens

                           —

                              Rhodococcus fascians

                  Gljivice

                           —

                              Armillariella mellea

                           —

                              Didymella applanata

                           —

                              Peronospora rubi

                           —

                              Phytophthora fragariae var. rubi

                           —

                              Verticillium spp.

                  Virusi i njima slični organizmi, i posebno

                           —

                           Raspberry bushy dwarf virus

                           —

                           Raspberry leaf curl virus